
REFERAT

privind aprobarea participării Municipiului Timişoara în calitate de Partener 11 la proiectul „An inclusive peer-to-peer approach to involve EU CONURBations and wide urban areas in participating to the CovenANT of Mayors”, „O abordare inclusivă, de la egal la egal, a conurbaţiilor şi aglomerărilor urbane largi, pentru participare la Convenţia Primăriilor”, acronim CONURBANT, finanţat de Agenţia Executivă pentru Competiti​vitate şi Inovare (EACI)  prin Programului Intelligent Energy Europe 2010 

Prin Referatul nr. SC2010-14607/17.06.2010 s-a aprobat propunerea de depunere a unei cereri de finanţare în cadrul Programului Intelligent Energy Europe 2010 proiectul „An inclusive peer-to-peer approach to involve EU CONURBations and wide urban areas in participating to the CovenANT of Mayors”  – acronim CONURBANT.  Proiectul a fost  propus de Municipalitatea Vicenza (Italia) în calitate de coordonator, cu suportul tehnic al SOGESCA S.R.L. având ca parteneri municipii din Italia, Spania, Lituania, Cipru, Bulgaria, Croaţia şi România (municipiul Arad şi Alba Iulia). Proiectul se concentrează pe Pactul Primarilor, în principal pe semnarea unui acord între primării, evaluarea emisiilor de CO2 în municipiile partenere, dezvoltare şi implementare de planuri de acţiune energetice durabile şi monitorizare a acţiunilor. Proiectul are la bază necesitatea armonizării politicilor Uniunii Europene din domeniul mediului şi al surselor de energie regenerabilă prin creşterea nivelului de cunoştin​ţe privind politicile de eficienţă ener​getică, dezvoltarea instrumentelor de creştere a capacităţii de formare de personal şi de specialişti în acest domeniu.

Proiectul se adresează municipiilor, având ca grupul ţintă zonele urbane şi localităţile periurbane şi părţi terţe cum ar fi: cetăţeni, mica şi marea industrie, companii, industria locală şi regională, asociaţiile profesionale, şcolile care pot fi implicate în educaţia ecologică.
Proiectul se integrează cu politicile locale ale municipalităţii în domeniul protecţiei mediului, dezvoltării  durabile, a energiilor regenerabile şi eficienţei energetice, venind în  întâmpinarea obligaţiilor municipalităţii de a pune în practică prevederile Strategiei locale privind schimbările climatice şi planul strategic de acţiuni privind combaterea, atenuarea şi adaptarea la efectele schimbărilor climatice. În acest proiect, Municipiul Timişoara are rolul de promotor, fiind semnatar al Pactului Primarilor din anul 2010, având elaborată Strategia privind schimbările climatice şi în implementarea Planului strategic de acţiuni privind combaterea, atenuarea şi adaptarea la efectele schimbărilor climatice. Considerăm că  punctele de interes şi obiectivele proiectului corespund cerinţelor legislaţiei  în domeniul protecţiei mediului şi dezvoltării cunoştinţelor şi percepţiilor privind  conservarea energiei, printre care şi reducerea emisiilor de CO2, privind beneficiile măsurilor de eficienţă energetică,  implementarea SEAP şi implementarea pe viitor a unor proiecte privind energiile sustenabile.
În cursul lunii aprilie 2011 s-au finalizat  procedurile de negociere a proiectului, urmând ca să se procedeze la semnarea contractului de finanţare.

Proiectul este estimat să se deruleze pe parcursul a 36 luni şi are propus pentru municipiul Timişoara  un buget de 43.093 EURO, din care  75% contribuţie finanţată de  către UE (32.319,75 EUR) şi  25% contribuţie proprie (10.773,25 EUR).  Parte a contribuţiei proprii este acoperită prin munca depusă de funcţionarii publici din cadrul Direcţiei de Mediu. Perioada de derulare propusă este a doua jumătate a anului 2011 – până în a doua jumătate a anului 2013.
Având în vedere prevederile Deciziei nr. 1693/2006/CE a Parlamentului European şi a Consiliului din 24 octombrie 2006 de instituire a unui program cadru pentru competitivitate şi inovaţie (2007-2013) precum şi măsurile adoptate de Uniunea Europeană privind clima şi energia din surse regenerabile (martie 2007) şi Directiva 2009/28/CE a Parlamentului European şi a Consiliului Europei privind promovarea utilizării energiei din surse regenerabile;
Având în vedere prevederile Hotărârii Consiliului Local al Municipiului Timişoara nr. 28/29.06.2010 privind aprobarea Strategiei locale privind schimbările climatice şi a Planului strategic de acţiuni privind combaterea, atenuarea şi adaptarea la efectele  schimbărilor climatice în municipiul Timişoara;


PROPUNEM:

1. Aprobarea participarea municipiului Timişoara în calitate de partener 11 al proiectului „An inclusive peer-to-peer approach to involve EU CONURBations and wide urban areas in participating to the CovenANT of Mayors” - „O abordare inclusivă, de la egal la egal, a conurbaţiilor şi aglomerărilor urbane largi, pentru participare la Convenţia Primăriilor”, acronim CONURBANT, coordonat de Municipalitatea Vicenza (Italia),.finanţat de către Agenţia Executivă pentru Competiti​vitate şi Inovare (EACI)  prin Programului Intelligent Energy Europe 2010.
2. Se aprobă cofinanţarea proiectului din bugetul local al Municipiului Timişoara a cheltuielilor Proiectului „An inclusive peer-to-peer approach to involve EU CONURBations and wide urban areas in participating to the CovenANT of Mayors”, acronim CONURBANT, în procent de 25% din valoarea estimată a proiectului, respectiv echivalentul în lei a sumei de 10.773,25 EURO, inclusiv TVA aferentă şi cheltuielilor neeligibile sau conexe aferente acestui proiect care pot apărea pe parcursul implementării proiectului, precum şi aprobarea  avansării de la bugetul local a sumelor necesare pentru implementarea proiectului.

3. Aprobarea împuternicirii domnului Gheorghe CIUHANDU în calitate de Primar al Municipiului Timişoara în vederea semnării tuturor documentelor pentru proiectul „An inclusive peer-to-peer approach to involve EU CONURBations and wide urban areas in participating to the CovenANT of Mayors”, acronim CONURBANT.

